Diari Oficial de la Generalitat Valenciana


Sumari del DOGV 5101, del 27-09-2005 (2005/10166)

ACORD de 23 de setembre de 2005, del Consell de la Generalitat, pel qual s'autoritza l'alienació, per mitjà de subhasta, de l'immoble propietat de la Generalitat, avinguda de Navarro Reverter 1, inventariat amb el codi 46/250/231, i es delega en el conseller d'Economia, Hisenda i Ocupació l'adopció dels actes administratius per a l'alienació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5101

Data del DOGV
:   27-09-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/10266


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 23 de setembre de 2005, del Consell de la Generalitat, pel qual s'autoritza l'alienació, per mitjà de subhasta, de l'immoble propietat de la Generalitat, avinguda de Navarro Reverter 1, inventariat amb el codi 46/250/231, i es delega en el conseller d'Economia, Hisenda i Ocupació l'adopció dels actes administratius per a l'alienació. [2005/X10589]
  
El Consell de la Generalitat, en la reunió del dia 23 de setembre de 2005, va adoptar l'acord següent:
  
La Generalitat és propietària d'un edifici situat a València, avinguda de Navarro Reverter, 1, xamfrà a la Plaça Porta de la Mar, amb una superfície construïda de 17.892,50 m²., dels quals 3.140,22 m² estan davall rasant i 14.752 m² sobre rasant, que consta en l'Inventari General de Béns i Drets de la Generalitat Valenciana amb el codi 46/250/231.
  
L'immoble ha sigut, fins data recent, seu d'òrgans judicials. Una vegada conclòs el trasllat d'estos al conjunt d'edificació, situat a València, conegut com Ciutat de la Justícia, l'edifici esmentat ha quedat sense ús, per la qual cosa, per Resolució d'1 de febrer de 2005, del conseller d'Economia, Hisenda i Ocupació, ha sigut desafectat del domini públic, i en l'actualitat té la naturalesa jurídica de bé patrimonial.
  
L'alienabilitat de l'immoble ha sigut declarada per Resolució d'1 de setembre de 2005, del conseller d'Economia, Hisenda i Ocupació, considerant la conveniència de la seua alienació, que haurà de realitzar-se per mitjà de subhasta pública, segons el que disposen els articles 80 i següents de la Llei 14/2003, de 10 d'abril, de la Generalitat, de Patrimoni de la Generalitat.
  
El valor de taxació de l'immoble, que està pendent d'aprovació, excedix de 3.000.000 d'euros, per la qual cosa la competència per a acordar l'alienació correspon al Consell de la Generalitat, a proposta del conseller d'Economia, Hisenda i Ocupació, de conformitat amb el que disposa l'article 82 de la Llei 14/2003, de 10 d'abril, de la Generalitat, de Patrimoni de la Generalitat.
  
En conseqüència, en aplicació dels preceptes esmentats, així com del que disposa l'article 68 de la Llei 5/1983, de 30 de desembre, de Govern Valencià, en relació amb l'article 13 de la Llei de Règim Jurídic de les Administracions Públiques i del Procediment Administratiu Comú, a proposta del conseller d'Economia, Hisenda i Ocupació, el Consell de la Generalitat
  
ACORDA
  
Primer
  
Autoritzar l'alienació, per mitjà de subhasta, pel tipus que es determine en el corresponent informe tècnic, de l'edifici situat a València, avinguda de Navarro Reverter, 1, cantonada Plaça Porta de la Mar, inventariat amb el codi 46/250/231, que consta inscrit en el Registre de la Propietat de València número Tres, tom 1.513, llibre 119 de la secció de Russafa 1r, foli 124, finca 2.937, inscripció 3a.
  
La referència cadastral és: 5032683 YH4527N 4646 YG.
  
Segon
  
Delegar en el conseller d'Economia, Hisenda i Ocupació la competència que la Llei de Patrimoni de la Generalitat atribuïx al Consell de la Generalitat per a l'alienació de l'immoble, tenint en compte que el seu valor de taxació excedix de 3.000.000 d'euros.
  
Tercer
  
En tots els actes administratius que s'adopten en virtut de la delegació es farà constar expressament esta circumstància, de conformitat amb el que establix l'article 68 de la Llei 5/1983, de 30 de desembre, de Govern Valencià, i l'article 13 de la Llei de Règim Jurídic de les Administracions Públiques i del Procediment Administratiu Comú. La present delegació no serà obstacle perquè l'òrgan delegatori puga advocar el coneixement o resolució de tots els assumptes que considere oportuns, i així mateix podrà revocar-la en qualsevol moment, de conformitat amb el que establix l'article 68.5 de la Llei 5/1983, de 30 de desembre, de Govern Valencià, i els articles 13 i 14 de la Llei de Règim Jurídic de les Administracions del Públiques i del Procediment Administratiu Comú.
  
València, 23 de setembre de 2005
  
El vicepresident i secretari del Consell de la Generalitat,